It All Adds Up | Love Food Hate Waste Wales
MAE’R CWBL YN CYFRI
Does dim tebyg i amser bwyd i’n helpu ni i fod yn greadigol a bod yng nghwmni’r bobl yr ydym yn eu caru. Mae arbed bwyd yn gwneud llawer mwy nag arbed arian yn unig ac mae pob tafell o fara, tatws a brest cyw iâr a arbedir yn gwneud gwahaniaeth. Mae’n dda i’n cymunedau, ein gwlad, a’n planed, yn ogystal â’n pocedi.
Yma yn y DU, mae miloedd ohonom eisoes yn gwneud ein rhan i ddefnyddio mwy o’r bwyd yr ydym yn ei brynu bob wythnos. Rhyngom, rydym yn arbed £3.3 biliwn y flwyddyn o’i gymharu â 2007, heb sôn am arbed 4.4 miliwn tunnell o CO2 – mae hynny’n gyfystyr a thynnu 1.8 miliwn o geir oddi ar y ffordd. Felly, mae cadw bwyd allan o’r bin yn creu gwahaniaeth.
Beth sydd nesaf? Sut mae’r cwbl yn cyfrif? A sut gallwn ni sicrhau yr ydym yn cydweithio i yrru newid hyd yn oed yn fwy? Edrychwch ar yr hyn mae pobl eraill yn ei wneud a meddyliwch am yr hyn y gallwch chi ei wneud i greu gwahaniaeth lle’r ydych yn byw – o’r bobl sy’n ymdrechu mwy, i’r ysgolion yn gwneud eu rhan yn ysbrydoli cenhedlaeth newydd.
“Rhyngom, rydym yn arbed £3.3 biliwn y flwyddyn o’i gymharu â 2007.”
Bob dydd yng nghartrefi’r DU, mae 1.9 miliwn tafell o ham yn cael ei daflu i’r bin. Mae hynny’n ddigon i wneud brechdan ham i bob person yng Nglasgow. Darllenwch ein cynghorion i gadw’r cig a physgod rydych chi’n ei brynu o’r bin.